English: Diolch, Llywydd. Can I thank Members for their contribution to today's debate? I think it's perhaps the first time we've got a joint report coming before the Assembly of committees in this Assembly. It also shows, perhaps, the way in which we're working is evolving as we move on. Can I also put on record both committee's thanks to their staff, the committee clerks and their teams, and the witnesses who came forward? Without those, it would make our job very much more difficult. These findings are crucial for us, and Brexit has just perhaps highlighted something. I have a couple of points from what the Members spoke about. David Melding, on the charter of fundamental rights, I want to highlight the fact that it isn't law, I agree, but it's within the framework of the European law, and therefore it exists within that framework. As we leave the EU, that European law framework in which it operates disappears. Therefore, the rights that were in there are not necessarily protected by law within the UK because we don't have the same European laws. That is the issue we are trying to highlight. That's why our committee in particular was pleased to see that reference in the law derived from the EU Bill to ensure that Welsh Government would continue, as part of its continuity Bill - . But, of course, it was not continued in the EU withdrawal Bill - Act, as it is now. The Lords put it in as an amendment, but it was defeated in the Commons in the ping-pong section. But it is important that we have it because there are rights we need to protect, rights we've all benefited from. I think what's important is that no-one anticipates those rights to be eroded within day one of leaving the EU, but without legislation to underpin those rights, we're leaving ourselves open to opportunity in years down the line for other Governments to come in and undermine those rights. That's what the issue was about - ensuring that legislation is there. I totally agree with you that the future of regional investment is a concern that's shared by all across this Chamber - we've often heard that - and shared governance is one - . We need to look at how we're going to manage that, and that comes with the shared prosperity fund. This isn't about the shared prosperity fund, but it highlights examples and concerns we currently have as to how we manage that fund and how we ensure the priorities for Wales will be delivered by the Welsh Assembly and the Welsh Government and not dictated to us by Westminster - something Brexiteers seem to want to do - to reflect the same arguments about Brussels. Leanne highlighted that rights are under threat, and that's why we identified it. They are under threat unless they are underpinned by law. And you highlighted some, perhaps, right-wing people who have that view that leaving, Brexit, is an opportunity. The reality is there are people in positions who have that view. That's the reality. And what we wanted to ensure was, as the EU took the opportunity to put legislation in place to protect people, that we also do the same here in the UK once we leave the EU, so the laws are there to protect the rights of individuals. Whether we get a Welsh Bill of human rights - I'm sure that might be something she'll be putting forward as a Member's, backbencher's, Bill. Jane highlighted, again, the socioeconomic duty, and that's crucial here. Now, I've read the letters from the First Minister clearly saying that the Well-being of Future Generations (Wales) Act 2015 is going to cover everything, and I understand the leader of the house's comments about ensuring that they work together, they knit together, they knit well. I totally understand that, but I think it's crucial. We have the powers to do this - let's just do it. Let's not make sure we're 10 months, two years, three years, maybe an Assembly down the road before we do that. Now is the time to take the opportunity. I appreciate you saying you've got research going into that. You didn't indicate a timescale; you said you'd come back to us as soon as possible. Timescales would be great if we knew - six months; some kind of time factor.
Welsh: Diolch, Lywydd. A gaf fi ddiolch i'r Aelodau am eu cyfraniad i'r ddadl heddiw? Credaf mai dyma'r tro cyntaf efallai i ni gael adroddiad ar y cyd yn dod gerbron y Cynulliad gan bwyllgorau yn y Cynulliad hwn. Mae hefyd yn dangos, efallai, fod y ffordd rydym yn gweithio yn esblygu wrth inni symud ymlaen. A gaf fi hefyd gofnodi diolch y ddau bwyllgor i'w staff, clercod y pwyllgorau a'u timau, ac i'r tystion? Heb y rheini, byddai ein gwaith yn llawer iawn anos. Mae'r canfyddiadau hyn yn allweddol i ni, ac efallai fod Brexit wedi tynnu sylw at rywbeth. Mae gennyf ychydig o bwyntiau o'r hyn y siaradodd yr Aelodau amdano. David Melding, ar y siarter hawliau sylfaenol, rwyf am dynnu sylw at y ffaith nad yw'n gyfraith, rwy'n cytuno, ond mae o fewn fframwaith y gyfraith Ewropeaidd, ac felly mae'n bodoli o fewn y fframwaith hwnnw. Wrth inni adael yr UE, mae'r fframwaith cyfraith Ewropeaidd hwnnw y mae'n gweithredu ynddo'n diflannu. Felly, nid yw'r hawliau a oedd yno o reidrwydd yn cael eu diogelu gan y gyfraith o fewn y DU am nad yr un cyfreithiau Ewropeaidd sydd gennym. Dyna yw'r broblem rydym yn ceisio tynnu sylw ati. Dyna pam roedd ein pwyllgor ni yn arbennig yn falch o weld y cyfeiriad hwnnw ym Mil y gyfraith sy'n deillio o'r UE i sicrhau y byddai Llywodraeth Cymru yn parhau, fel rhan o'i Bil parhad - . Ond wrth gwrs, ni chafodd ei barhau yn y Bil ymadael â'r UE - neu'r Ddeddf, fel yw hi bellach. Cafodd ei gynnwys gan yr Arglwyddi fel gwelliant, ond fe'i trechwyd yn Nhŷ'r Cyffredin yn yr adran ping-pong. Ond mae'n bwysig ei fod gennym gan fod yna hawliau y mae angen inni eu hamddiffyn, hawliau y mae pawb ohonom wedi elwa arnynt. Credaf mai'r hyn sy'n bwysig yw nad oes neb yn rhagweld y bydd yr hawliau hynny'n cael eu herydu o fewn un diwrnod i adael yr UE, ond heb ddeddfwriaeth i ategu'r hawliau hyn, rydym yn gadael ein hunain yn agored i gyfle ymhen blynyddoedd i Lywodraethau eraill ddod i mewn a thanseilio'r hawliau hynny. Dyna oedd y rheswm am hyn - sicrhau bod y ddeddfwriaeth yn bodoli. Rwy'n cytuno'n llwyr â chi fod dyfodol buddsoddiad rhanbarthol yn bryder a rennir gan bawb ar draws y Siambr hon - rydym wedi ei glywed yn aml - ac mae cydlywodraethu yn un - . Mae angen inni edrych i weld sut rydym yn mynd i reoli hynny, a daw hynny gyda'r gronfa ffyniant gyffredin. Nid yw hyn yn ymwneud â'r gronfa ffyniant gyffredin ynddi ei hun, ond mae'n amlygu enghreifftiau a phryderon sydd gennym ar hyn o bryd ynglŷn â sut y rheolwn y gronfa honno a sut y gallwn sicrhau y bydd y blaenoriaethau i Gymru yn cael eu sicrhau gan Lywodraeth y Cynulliad a Llywodraeth Cymru yn hytrach na chael eu gorfodi arnom gan San Steffan - rhywbeth y mae pobl Brexit i'w gweld yn dymuno ei wneud - i adlewyrchu'r un dadleuon am Frwsel. Dywedodd Leanne fod hawliau o dan fygythiad, a dyna pam rydym wedi nodi hynny. Maent o dan fygythiad oni bai eu bod yn cael eu hategu gan gyfraith. Ac rydych wedi tynnu sylw at bobl adain dde, efallai, sydd o'r farn fod gadael, Brexit, yn gyfle. Y realiti yw bod yna bobl mewn swyddi uchel sy'n arddel y farn honno. Dyna'r realiti. Ac roeddem eisiau sicrhau, wrth i'r UE fanteisio ar y cyfle i roi deddfwriaeth ar waith i amddiffyn pobl, ein bod ninnau hefyd yn gwneud yr un fath yma yn y DU wedi i ni adael yr UE, fel bod y deddfau yno i amddiffyn hawliau unigolion. Pa un a fyddwn yn cael Bil hawliau dynol Cymreig - rwy'n siŵr y gallai fod yn rhywbeth y bydd hi'n ei gyflwyno fel Bil Aelod, Bil aelod o'r meinciau cefn. Unwaith eto, nododd Jane y ddyletswydd economaidd-gymdeithasol, ac mae honno'n hollbwysig yma. Nawr, rwyf wedi darllen y llythyrau gan y Prif Weinidog yn dweud yn glir fod Deddf Llesiant Cenedlaethau'r Dyfodol (Cymru) 2015 yn mynd i gynnwys popeth, a deallaf sylwadau arweinydd y tŷ ynglŷn â sicrhau eu bod yn gweithio gyda'i gilydd, yn cydblethu'n dda. Rwy'n deall hynny'n iawn, ond credaf ei fod yn allweddol. Mae gennym bwerau i wneud hyn - gadewch inni ei wneud. Gadewch inni wneud yn siŵr nad yw'n 10 mis, dwy flynedd, tair blynedd, neu Gynulliad arall eto efallai, cyn inni wneud hynny. Nawr yw'r amser i fanteisio ar y cyfle. Rwy'n derbyn eich bod yn dweud bod gennych ymchwil ar waith ar hynny. Ni roesoch amserlen; fe ddywedoch y byddech yn dod yn ôl atom cyn gynted â phosibl. Byddai amserlenni'n wych pe baem yn gwybod - chwe mis; rhyw fath o ffactor amser.